— 115 — 



Den Mulighed, at det slet ikke var de saaede Frugter, der var 

 spiret, men derimod Frugter, som i Forvejen havde ligget i den til 

 Forsøget anvendte Jord, syntes ganske udelukket, thi den samme 

 Slags Jord var samtidig bleven anvendt til 11 andre Urtepotter, 

 hvori der var bleven saaet 5 fra T. vulgare Ç forskellige Taraxacum- 

 Former, og ikke i en eneste af disse Urtepotter viste der sig T. 

 vulgare J, men derimod Planter af samme Art, som der var saaet. 

 Naar man tillige husker paa, at T. vulgare Ç er forholdsvis sjelden, 

 er der ikke nogen Sandsynlighed for, at Jorden til den ene Urte- 

 potte tilfældig skulde have Indeholdt Frugter alene af T. vulgare Ç; 

 hvor sjelden denne Plante er, ses deraf, at blandt 14000 Mælkebøtter 

 fra forskellige Egne i Nordsjælland var kun 4,7 pCt. T. vulgare J. 

 Der syntes derfor ikke at være anden Udvej end at formode, at 

 T. vulgare Ç havde dannet Kim uden Befrugtning, og at den rimelig- 

 vis slet ikke hørte sammen med T. vulgare, men var en egen Art, 

 der altid formerede sig apogamt. 



For at følge Spørgsmaalet videre, anbragte jeg straks nogle 

 Individer af T. vulgare Ç saaledes, at Fremmedbestøvning ikke 

 kunde finde Sted, og de allerede aabnede Kurve fjernedes; Plan- 

 terne overlodes iøvrigt til sig selv, o: kunstig Bestøvning blev ikke 

 foretaget. Ikke desto mindre satte alle de Kurve, som senere ud- 

 foldedes, Frugt lige saa rigelig som hos Individer i den frie Natur. 



De indhøstede Frugter deltes i to Portioner, der saaedes paa 

 to fra hinanden fjernt liggende Steder; den ene Portion saaedes i 

 et Væksthus i Botanisk Have, den anden i et Væksthus paa Blide, 

 min c. 18 Km. fra København liggende Bolig. Frugterne spirede 

 hurtig begge Steder. Da Kimplanterne havde opnaaet en passende 

 Størrelse, blev de udpriklede; de, der var saaet i Væksthus i bota- 

 nisk Have, udplantedes senere paa Friland i Haven, medens de, 

 der var saaet i mit eget Væxthus, forblev inde, plantede i en stor 

 Kasse. Næste Aar, 1900, kom samtlige Individer, c. 75, i Blomst, 

 og de var alle ganske lig Moderplanten, T. vulgare Ç. Jeg skal 

 kun tilføje, at Forsøget er gjort en Gang til paa Blide og med 

 samme Resultat. For at hindre, at de fremkomne Planter kunde 

 hidrøre fra Frugter, der muligvis i Forvejen havde ligget i den til 

 Udsæden anvendte Jord, har jeg ved mine Forsøg tildels anvendt 

 Jord fra en Dybde af c. Vs M., men da der selv med denne For- 

 sigtighedsregel kan gøre sig Tvivl gældende, har jeg senere benyttet 

 Jord, som er gaaet igennem en Sigte med saa smaa Huller, at 

 Taraxacum-Frugterne absolut ikke er i Stand til at passere dem. 



